**Od Janezove Neže** (S. Jenko)  
Lepa Neža,   
to je mreža,   
v k´tero srca se love;   
bolečine   
vse fantine,   
ko jo vid´jo, v prsih skle.   
  
Pa ni hiše, kjer dvoriše   
tak´pohojeno bi b´lo;   
saj do hrama, kjer spi sama,   
vsako noč gre fantov sto.   
  
Ne le samo   
s´ Praš in z Jamo   
truma fantov roma k nji;   
saj skor´ vsaka   
noč junaka   
tud´ s Trboj prinese ji.   
  
Pa je zalo   
je premalo   
fantov le iz treh vasi;   
kar je znanih,   
kar neznanih,   
vse omrežiti želi.   
  
Ni prevzetna,   
je prijetna,   
z vsakim rada govori;   
jezik gladko   
in pa sladko   
teče cele ji noči.   
  
Dolgo stika, kar jo mika,   
le predolgo ne dobi;   
boš imela, kar s´ želela, le počakaj, Než´ca ti.